title: Mónegue
text: O Prencipau de Mónegue (en ligur monegasco Múnegu, en occitán Mónegue, , en francés y oficialment Monaco), ye o segundo estato más chicot d'o mundo y o más densament poblato. Tamién ye una ciudat. Ye localizato en Occitania sobre a Mar Mediterrania, en a Costa Azul, y forma un enclau que muga con o estato francés.
  
  Organización administrativa 
  Ta mas información se veiga l'articlo prencipal sobre Organización territorial de Mónegue
  
  Mónegue ye o prencipau mas chicot d'Europa asinas como tamién o segundo estato independient mas chicot d'o mundo, por dezaga d'o Vaticano. O estato ye formato por una sola municipalidat (en francés commune). No bi ha distinción cheografica entre o Estato y a Ciudat de Mónegue, manimenos as responsabilidatz d'o Gubierno (ran estatal) y as d'a Municipalidat (ran municipal) son diferents. D'alcuerdo a la constitución de 1911, o prencipau se subdividiría en tres municipalidatz:
  
   Mónegue (Ciudat de Mónegue), a ciudad viella en un tozal rocoso enamplando-se por a Mediterrania, conoixito como a Roca de Mónegue, u simplamente A Roca, a on se troba o palacio.
   Montcarles, a prencipal aria residencial y hotelera con o Casino de Montcarles en l'este y nord-este.
   La Condamina, a sección norueste d'a que fa parti l'aria portuaria.
  
  As tres municipalidatz fuoron fusionatas en 1954 (dimpués de quantas acusacions que deciban que o Gubierno yera actuando d'alcuerdo con o lema «Divide y vencerás»), manimenos tornoron a deseparar-se dimpués, encara que ista vegata con a categoría de barrios:
  
   Fòntvièlha, fue creyato como o 4 barrio, una aria construyita en Tierras ganatas a la mar (en a decada de 1970)
   Moneghetti, se convirtió en o cinqueno districto de Mónegue, creyato a partir d'una parte de La Condamina.
   Larvotto, segregato de Montcarles, estando o seiseno districto.
   La Rossa e Sant Roman, poseyendo Le Ténao, se convirtió en o sieteno districto de Mónegue, creyato tamién a partir de Montcarles.
  
  Dimpués, se creyoron os 3 zaguers barrios:
  
   Sant Miquel, segregata de Montcarles.
   La Còla, segregata de La Condamine.
   Las Reveras, nuevo districto monegasco, segregato de La Condamine. En iste districto se localiza o Chardín Exotico.
  
  Un barrio adicional fue planyeato en nuevas tierras obtenitas a la mar, que serían rematatas ta o 2014. O prencipe Alberto II anunció en o suyo discurso de cabo d'anyo en 2009 que istos plans han quedato en suspenso debito a la situación economica actual.
  
  Actualment, o prencipau ye dividito en 10 barrios (con os suyos respectives numeros oficials: a Le Portier, o barrio proposato, le fue asignato o numero 11.
  
  Por motivos estatisticos, os barrios de Mónegue son dividitos en 173 manzanas (îlots), comparables con os bloques censals en Estaus Unius.